《寄郭循正》
宋代·李彭

粲粲有道孙，丰姿复乱真。养气如晴虹，照映塞外春。

好大有馀韵，雨垫乌角巾。典学万人敌，谈笑五台宾。

篆笔压秦相，翻笑蔡有邻。长袖果善舞，巨价藏百珍。

岂繄寂寞中，见此妙入神。平生乐闻善，况我骨肉亲。

孟坚赞炎汉，扬雄赋逐贫。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。